CELEX: C2007/129/19
Language: bg
Date: 2007-06-09 00:00:00
Title: Дело C-195/07: Искане за преюдициално заключение, направено от Zala Megyei Bíróság (Република Унгария) на 10 април 2007 г. — OTP Bank Rt., Merlin Gerin Zala Kft/Zala Megyei Közigazgatási Hivatal

9.6.2007   
            
            
               BG
            
            
               Официален вестник на Европейския съюз
            
            
               C 129/11
            
         Искане за преюдициално заключение, направено от Zala Megyei Bíróság (Република Унгария) на 10 април 2007 г. — OTP Bank Rt., Merlin Gerin Zala Kft/Zala Megyei Közigazgatási Hivatal
   (Дело C-195/07)
   (2007/C 129/19)
   Език на производството: унгарски
   Препращаща юрисдикция
   Zala Megyei Bíróság
   Страни в главното производство
   
      Ищци: OTP Bank Rt., Merlin Gerin Zala Kft.
   
      Ответник: Zala Megyei Közigazgatási Hivatal
   Преюдициални въпроси
   
               1)
            
            
               Следва ли точка 3, буква a) от глава 4 на приложение X към „Акт за присъединяване“ (1) (Акт относно условията за присъединяване и промените в Договорите — присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република), приложима по силата на член 24 от посочения Акт за присъединяване, който гласи че „Унгария може да прилага до 31 декември 2007 г. включително данъчни намаления за местни предприятия [да се чете: данък върху стопанската дейност] до 2 % от нетните приходи на предприятията, предоставени от местните власти за ограничен срок от време въз основа на членове 6 и 7 от Закон C от 1990 г. за местните данъци […]“, да се тълкува в смисъл че:
               
                           —
                        
                        
                           става въпрос за временно изключение, съгласно което Унгария може да запази данъка върху стопанската дейност, или
                        
                     
                           —
                        
                        
                           предвиждайки възможност за запазване на данъчните намаления, свързани с данъка върху стопанската дейност, Актът за присъединяване признава (преходното) право на Унгария да запази данъци със същия характер като данъка върху стопанската дейност?
                        
                     
         
               2)
            
            
               Ако отговорът на първия въпрос е отрицателен, този съд поставя и следния въпрос:
               С оглед на правилното тълкуване на Шеста директива 77/388/ЕИО (2) на Съвета, кои са критериите, въз основа на които може да се приеме, че определен данък няма характер на данък върху оборота по смисъла на член 33 от Шестата директива?
            
         
      (1)  ОВ L 236, стр. 846.
   
      (2)  ОВ L 145, стр. 1.